text: C's reclama 'garanties i transparència' en la concessió del servei de l'aigua | La torre del Palau
  C's reclama 'garanties i transparència' en la concessió del servei de l'aigua
  La formació local afirma que el debat no rau en si s'adjudica a una empresa privada o es municipalitza sinó que es tracta "d'eficiència i sensibilitat"
  per La Torre , 27 de febrer de 2015 a les 16:16 |
  El portaveu de l'agrupació de Ciutadans (C's) de Terrassa, Javier González, ha demanat "garanties i transparència per a la nova concessió del subministrament d'aigua a la ciutat" després de reunir-se amb el president de Mina d'Aigües de Terrassa i amb el director general de l'empresa.
  González ha assegurat que "amb l'arribada de Ciutadans al govern local, els veïns de Terrassa no hauran de triar entre la falta de lideratge de l'actual alcalde ni els populismes que volen destruir-ho tot". El portaveu de Ciutadans ha advertit que "la distribució de l'aigua és un tema essencial que ens afecta a tots" pel que ha defensat "un nou model que millori les experiències del passat sense haver de renunciar al factor humà i tècnic actual que és un actiu per a la ciutat".
  C's ha explicat que el programa municipal del seu partit "defensa una proposta comuna per a tots els ajuntaments d'Espanya". "Nosaltres no som dogmàtics en el tema de la concessió de l'aigua, no es tracta de públic o privat, es tracta d'eficiència i sensibilitat" ha destacat i ha afegit que "l'important és que els ciutadans tinguin un servei òptim, mediambientalment correcte i que una futura concessió assumeixi també el compromís de manteniment del subministrament a les famílies en risc d'exclusió social".
  Política, servei de l'aigua, aigua, subministrament, concessió, servei públic, Ciutadans Terrassa
  Per el mismo el 28 de febrer de 2015 a les 16:20
  Sembla que l'eficiencia es el problema per aquesta formació però, la seva opinió en aquesta qüestio no es mante sobre cap argument solid. Tot i aixo, el que sembla mes penòs es el que dona a entendre: "Les persones de Terrassa i els seus representants, som incapaços" de gestionar amb eficiencia, la seva responsabilitat, en aquest cas l'aigua. Ni ho som ni ho podem arribar a ser?. L'eficiencia senyor González seria poder reinvertir els diners que avui, sota el concepte de beneficis privats s'en van cap a multinacionals extrangeres deixan a les persones que avui no poden pagar sota la carpa de la caritat i les ajudes socials i, una xarxa de distribució amb menys reinversió de la necessaria. Això es ser eficient?. Pot ser que partint del seu analisis, podriem privatitzar també l'Ajuntament no?. Aixi pot ser no caldria que partits o persones incapaços de gestionar lo públic es presentesin a representar-nos.
  Defensar la gestió pública no és fer populisme. Hi ha arguments de pès,
  Per Sonia Giménez el 28 de febrer de 2015 a les 10:35
  Totalment d'acord amb el comentari anterior. Afegir que la gestió de l'aigua és un monopoli natural i que la competència del mercat només funciona en el moment de la concessió, després ja no hi ha competència amb la qual cosa és un negoci rodó. I amb un bé imprescindible per a la vida no s'ha de fer negoci. I això no és fer populisme. La realitat mostra múltiples casos de pujada de preus bàrbares i deixadesa de funcions quan les empreses són gegants privats del sector. L'accés a l'aigua de qualitat és un dret universal reconegut per Nacions Unides. La gestió pública amb control ciutadà pot garantir eficiència, cura mediambiental, accés universal i ajust en els costos. Pot ademés aprofitar el factor humà i tècnic si hi ha voluntat política. Abans d'atacar, hauria de parlar amb l'Ajuntament, i la Taula de l'aigua. París i Berlín han apostat per municipalitzar. Terrassa ho ha d'intentar!
  C'S i el seu portaveu están poc informats sobre el tema de l'aigua de Terrassa..
  Per Anònim el 28 de febrer de 2015 a les 01:56
  les seves opinions están poc funamentadas perque nomès han parlat en Mina i no ho han fet en l'ajuntament ni tampoc en la Taula de l'aigua de terrassa, plataforma cívica que defensa la gestió pública de la distribució de l'aigua a la ciutat i que le ben asseguro no fa populisme ni vol destruir res, sino que defensa l'aigua com un bé públic essencial per a totes les persones i QUE NO POT SER GESTIONADA COM UNA MERCADERIA, per evitar que a ningú se li talli l'aigua per motius económics. Al acabar la concessió de Mina a finals de 2016, es la ciutadania de Terrassa la que té que decidir el nou model en dades fiables de tots els aspectes de les posibles noves formes de gestió de les que es evident que C'S no pot disposar perque ni el propi Ajuntament las ha pogut acabar d'elaborar. Per tant els aconsellem que parlin en totes les parts, s'informin, i defensin que la ciutadania es manifesti en un referendum ja que com a partit polític que vostès son tenen que respectar l'opinió del poble en un tema básic com es l'aigua.